Diari Oficial de la Generalitat Valenciana


Sumari del DOGV 4245, del 09-05-2002 (2002/4619)

Informació pública del programa d'actuació integrada per reparcel·lació de la unitat d'execució 6 de l'àrea de repartiment 5, sòl urbanitzable industrial, del Pla General d'Ordenació Urbana de Beniarrés.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4619


Organisme emissor
:   Ajuntament de Beniarrés

Tipus de document
:   Anunci

Informació pública del programa d'actuació integrada per reparcel·lació de la unitat d'execució 6 de l'àrea de repartiment 5, sòl urbanitzable industrial, del Pla General d'Ordenació Urbana de Beniarrés. [2002/X4619]
  
L'Ajuntament de Beniarrés tramita programa d'actuació integrada (PAI) per a la seua gestió directa per reparcel·lació de la unitat d'execució 6 (UE 6) de l'àrea de repartiment 5 (AR-5), sòl urbanitzable industrial (polígon industrial), del Pla General del municipi de Beniarrés.
  
L'àmbit de programació comprén els terrenys inclosos i grafiats com a sòl urbanitzable industrial en els plànols d'ordenació.
  
El Polígon Industrial està situat al sud del nucli urbà, al costat de la carretera de la xarxa local CV-711, en sentit cap a Planes passant per la coronació de la presa de l'Embassament de Beniarrés.
  
La superfície total de la UE-6 AR-5 que constituïx l'àmbit de la programació, és de 20.258 metres quadrats.
  
Integren el PAI els següents documents:
  
1. Acreditació de la sol·licitud de la cèdula d'urbanització (articles 31 LRAU, 122 i 128.3 RPCV).
  
2. Projecte d'urbanització (article 29.7 LRAU).
  
3. Projecte de reparcel·lació (article 68.3 LRAU).
  
4. Compromisos substantius i temporals que adquirix l'Ajuntament a tenor de l'article 32.C in fine de la LRAU, que deduïts els precedents projectes d'urbanització i reparcel·lació, es contrauen en particular als dos següents: a) Termini d'execució de les obres d'urbanització (article 29.5); b) crèdit a comprometre a càrrec del pressupost municipal (article 29.8).
  
La documentació es tramita per la via del procediment ordinari previst en l'article 46 de la Llei 6/1994, de 15 de novembre, reguladora de l'Activitat Urbanística (LRAU).
  
Per Decret de l'alcaldessa'presidenta de l'Ajuntament de Beniarrés de data 3 d'abril de 2002, s'ordena l'exposició al públic de la documentació de referència (alternativa tècnica- PAI de gestió directa per reparcel·lació).
  
Durant un primer termini de vint dies, que es comptaran des de l'endemà (inclusivament) de la publicació d'este edicte en el Diari Oficial de la Generalitat Valenciana, qualsevol interessat podrà consultar la referida alternativa tècnica en l'Ajuntament.
  
Pròrroga
  
Atés que la formulació d'ofici d'un PAI amb la intenció de gestionar-lo directament, no enerva a limite la possibilitat que els particulars facen ofertes per a convertir-se en urbanitzador, durant els deu primers dels vint dies abans referits, qualsevol persona podrà produir la pròrroga per altres vint dies addicionals, a fi de presentar una alternativa tècnica substancialment distinta a l'anunciada ací i en competència amb ella.
  
Presentació d'alternatives en competència.
  
Durant els referits vint dies (que seran quaranta dies si hi haguera pròrroga), qualsevol persona podrà presentar alternatives tècniques davant l'Ajuntament, en competència amb l'exposada al públic, o al·legacions respecte d'esta o aquelles.
  
Proposicions juridicoeconòmiques
  
Durant els cinc dies següents al termini de presentació d'alternatives tècniques en competència, es podran presentar, davant l'Ajuntament, proposicions juridicoeconòmiques, en plica tancada, per a licitar per l'adjudicació del programa en relació amb qualssevol alternatives tècniques presentades en competència arran de la que ací s'anuncia, i d'ella mateixa. A les dotze hores del dia hàbil següent al quint de termini, es procedirà a l'obertura de les pliques presentades en acte públic. Si fóra dissabte, l'acte es posposarà al dia hàbil següent.
  
Al·legacions
  
Durant el termini de presentació d'alternatives tècniques en competència, els interessats podran presentar al·legacions a què ací s'anuncia. Així mateix, durant el termini de presentació de pliques i el seu dia d'obertura, qualsevol persona podrà informar-se en l'Ajuntament de les alternatives tècniques presentades i formular al·legacions. També durant els deu dies següents al d'obertura de pliques, qualsevol persona podrà informar-se en l'Ajuntament de les alternatives tècniques i proposicions juridicoeconòmiques presentades, i presentar al·legacions.
  
Les al·legacions, qualsevol que siga el moment en què es formulen, es presentaran davant l'Ajuntament, i podran versar sobre el document que ací s'anuncia o sobre tots els que es vagen presentant davant l'Ajuntament, arran d'este edicte.
  
El present edicte serà publicat en el Diari Oficial de la Generalitat Valenciana, posteriorment o simultàniament a la seua publicació en diari no oficial.